Espanjan ja Saksan liigat alkavat: FC Barcelona yrittää pyyhkiä pois Anfield Roadin pettymyksen, Dortmund haastaa Bayern Münchenin - Urheilu | HS.fi
Espanjan La Liga ja myös Saksan Bundesliiga alkavat viikonloppuna.
Espanjan ja Saksan liigat alkavat: FC Barcelona yrittää pyyhkiä pois Anfield Roadin pettymyksen, Dortmund haas
Ranskalainen Antoine Griezmann viilettää nyt FC Barcelonan paidassa. (KUVA: Jose Breton / zuma)
Julkaistu: 16.8. 2:00 , Päivitetty: 16.8. 7:14
FC Barcelona oli viime kaudella ylivoimainen Espanjan jalkapalloliigassa, La Ligassa: Atlético Madrid jäi 11 pisteen päähän. Silti kausi päättyi kahteen pettymykseen, jopa mahalaskuun.
Eniten kirveli putoaminen Mestarien liigan finaalista rökäletappiolla Liverpoolille Anfield Roadille. Espanjan cupfinaalin tappio Valencialle lisäsi pahaa mieltä Kataloniassa.
Barcelona pyrkii tällä kaudella paikkamaan viime kauden epäonnistumiset. Tänään perjantaina alkavassa La Ligassa joukkue olisi muutenkin ennakkosuosikki, mutta kesän hankintojen myötä suosikinviitta on vielä vankemmin joukkueen harteilla.
Barcelonan merkittävin ostos oli Atlético Madridin tähtipelaajan Antoine Griezmann https://www.hs.fi/haku/?query=antoine+griezmann hankita 120 miljoonan euron ulosostohinnalla. Lisäksi joukkueeseen saapui Ajaxista Frenkie de Jonghttps://www.hs.fi/haku/?query=frenkie+de+jong, joka oli viime kaudella pudottamassa Real Madridia Mestarien liigan pudotuspeleissä.
Ostoshimo ei ole vielä päättynyt, sillä kova halu olisi saada Neymarhttps://www.hs.fi/haku/?query=neymar takaisin Paris Saint-Germainista. Mediatietojen mukaan Barcelona on tarjonnut 100 miljoonaa euroa sekä Philippe Coutinhon https://www.hs.fi/haku/?query=philippe+coutinhon sekä mahdollisesti myös Ivan Rakiticinhttps://www.hs.fi/haku/?query=ivan+rakiticin. Myös Real Madrid himoitsee brassia joukkueeseensa ja on tarjonnut rahan lisäksi Gareth Balea https://www.hs.fi/haku/?query=gareth+baleaja James Rodrigueziahttps://www.hs.fi/haku/?query=james+rodriguezia.
FC Barcelonan päävalmentaja Ernesto Valverde https://www.hs.fi/haku/?query=ernesto+valverde ainakin sanoo olevansa tyytyväinen joukkueeseensa ilman Neymaria.
”Olen tyytyväinen pelaajiin, joita meillä on. Meillä oli viime vuonna lähes täydellinen kausi”, Valverde sanoi uutistoimisto AFP:n mukaan.
Lievästä pohjevammasta kärsivä Lionel Messihttps://www.hs.fi/haku/?query=lionel+messi ei välttämättä pelaa kauden avausottelussa. Messiä jurppii yhä Mestarien liigan finaalista putoaminen.
”Totuus on, että viime kaudesta on vaikea sanoa mitään. En kadu mitään”, Messi sanoi puheessaan kannattajille.
”Kaikki tietävät seuran kamppailevan kaikesta [pokaaleista]. Tämä kausi ei tee poikkeusta.”
Monissa arvioissa Atlético Madrid on nostettu FC Barcelonan ykköshaastajaksi ohi Real Madridin.
Vaikka Atléticosta lähti Griesmann, Rodrihttps://www.hs.fi/haku/?query=rodri, Diego Godinhttps://www.hs.fi/haku/?query=diego+godin, Juanfranhttps://www.hs.fi/haku/?query=juanfran ja Filipe Luishttps://www.hs.fi/haku/?query=filipe+luis, joukkue on iskukykyinen ja löysi vahvoja uusia pelaajia. Monien seurojen kiikarissa ollut Benfican nuori lupaus, ”seuraava Cristiano Ronaldohttps://www.hs.fi/haku/?query=cristiano+ronaldo”, portugalilainen Joāo Felixhttps://www.hs.fi/haku/?query=joao+felix, 19, maksoi huimat 126 miljoonaa euroa. Felixistä odotetaan jo tälle kaudelle suurta tähteä.
Onko 19-vuotiaasta Joāo Felixistä Antoine Griezmannin korvaajaksi Atlético Madridissa? (KUVA: Sam Greenwood / AFP)
Lisäksi Atléticoon siirtyi muun muassa laitapuolustaja Kieran Trippier Tottenhamista.
Real Madrid on melkoinen arvotus. Kesken viime kauden joukkueen päävalmentajaksi palannut Zinedine Zidane https://www.hs.fi/haku/?query=zinedine+zidaneon tuskaillut lähinnä sitä, miten walesilaisesta Balesta päästäisiin eroon.
Ykköshankinta on Eden Hazard https://www.hs.fi/haku/?query=eden+hazardChelseasta, mutta elokuun ajan auki olevasta siirtoikkunasta saattaa vielä jotain irrota, muun muassa Paul Pogba https://www.hs.fi/haku/?query=paul+pogba Manchester Unitedista on yhä kiikarissa.
Kolmikon takana viimeisestä Mestarien liigan paikasta kamppailevat Sevilla ja Valencia.
Saksan Bundesliigassa suurin kysymys on se, katkeaako Bayern Münchenin mestaruusputki, joka on jo seitsemän kauden pituinen. Jos asiaa kysyy Borussia Dortmundin kannattajilta, vastaus on kyllä – kuten useimpina kausina aiemminkin.
Jo viime kaudella näytti hetken siltä, että Dortmund kukistaa Bayernin, mutta loppukausi meni Bayernin tahdissa. Nyt Dortmundissa odotukset ovat jälleen suuret. Yksi syy niihin on paluumuuttaja, toppari Mats Hummelshttps://www.hs.fi/haku/?query=mats+hummels, joka pelasi kolme kautta Bayernissa.
Kaiken kaikkiaan Dortmundilla on vahva joukkue, muun muassa keskikentän Marco Reus https://www.hs.fi/haku/?query=marco+reusja 19-vuotias tulevaisuuden tähti Jadon Sanchohttps://www.hs.fi/haku/?query=jadon+sancho.
Bayernilla on menossa nuorennusleikkaus, sillä ikihongat Franck Ribéry https://www.hs.fi/haku/?query=franck+riberyja Arjen Robben https://www.hs.fi/haku/?query=arjen+robben lähtivät – joidenkin mielestä vihdoin. Hyökkäyksiin haetaan uutta tehoa lainapelaajan voimin: Milanon Interistä tuli kroaatti Ivan Perišićhttps://www.hs.fi/haku/?query=ivan+perisic. Alunperin tähtihankintana piti olla saksalainen Leroy Sané https://www.hs.fi/haku/?query=leroy+saneManchester Citystä, mutta polvivamma romutti suunnitelman tai ainakin lykkäsi sitä tammikuulle.
Bayern Münchenin päävalmentaja Niko Kovac (vas.) ja Ivan Perišić poseerasivat 14. elokuuta mediatilaisuudessa. (KUVA: Daniel Kopatsch / reuters)
Perišićin hankintaa on pidetty suunnitelma b:nä.
”Minäkin olin suunnitelma b [viime kaudella]”, päävalmentaja Niko Kovac https://www.hs.fi/haku/?query=niko+kovac vitsaili uutistoimisto Reutersin mukaan.
”Ja sitten voitin tuplan. Perišićin hankkiminen tapahtui nopeasti.”
Kärkikaksikon takana Mestarien liigan paikoista kamppailevat Lukas Hradeckýn https://www.hs.fi/haku/?query=lukas+hradeckynja Joel Pohjanpalon https://www.hs.fi/haku/?query=joel+pohjanpalonBayer Leverkusen, RB Leipzig, Mönchengladbach ja Wolfsburg.
Hradecký on selkeästi Leverkusenin ykkösmaalivahti, mutta Pohjanpalon tilanne on yhä hankala. Sitkeä nilkkavamma on vaivannut jo pitkään. Rohkeimpien arvioiden mukaan hän palaa joukkueharjoituksiin syyskuussa.
Niklas Moisanderhttps://www.hs.fi/haku/?query=niklas+moisander valittiin kesällä Werder Bremenin kapteeniksi. 33-vuotias suomalainen on joukkueensa ykköstoppari. Seuralla on mahdollisuudet sijoille 6–9.
Neljäs suomalainen Bundesliigassa on Fredrik Jensenhttps://www.hs.fi/haku/?query=fredrik+jensen. 21-vuotias keskikenttäpelaaja tavoittelee säännöllistä avauskokoonpanon paikkaa FC Augsburgissa. Seura kamppailee pysymisestä Bundesliigassa.
Avauspelit tänään perjantaina
Espanjan liiga käynnistyy perjantaina ottelulla Athletic Bilbao–Barcelona kello 22.
Saksan pääsarjan avausottelu on perjantaina Bayern München–Hertha Berlin kello 21.30.
La Ligan ottelut näyttää Suomessa C More ja Bundesliigan ottelut Viasat ja Viaplay.
Niklas Moisander iski maalin ja johti Werder Bremenin helppoon voittoon Saksan cupissa
11.8. 9:40
Jalkapallon Euroopan huippuseurat ovat käyttäneet kesän pelaajahankintoihin viisi miljardia euroa, summalla saisi 30 hävittäjää tai reilun kilon suomalaista vientituotetta
2.8. 12:53